open-index/open-wikipedia-markdown huggingface dataset:
Xiongnu

**Xiongnu** () je naziv za konfederaciju nomadskih plemena Centralne Azije na čijem je čelu bila vladajuća klasa nepoznatog porijekla. Većina informacija o Xiongnuima dolazi iz kineskih izvora, pa su imena i titule poznata isključivo po kineskim transliteracijama. 

Identitet i porijeklo vladajuće jezgre Xiongnua je zbog malog broja sačuvanih imena, titula i riječi, predmet brojnih i različitih hipoteza među historičarima. Kao mogući preci, odnosno srodnici Xiongnua se spominju razni iranski, mongolijski, turski i jenisejski narodi. Prilično je popularna hipoteza kojoj su *Xiongnu* u stvari Huni, iako za to nema čvrstih dokaza. 

Kineski izvori iz 3. vijeka pne. navode kako su Xiongnu stvorili carstvo pod Modu Chanyuom (koji je postao njihov vrhovni vođa 209. pne.) a koje je prostiralo preko granica današnje Mongolije. U 2. vijeku pne. su porazili i u progonstvo natjerali dotada dominantni narod Yuezhi te postali gospodarima stepa na sjeveru današnje Kine. Također su bili aktivni u južnom Sibiru, zapadnoj Mandžuriji i suvremenim kineskim provincijama Unutrašnja Mongolija, Gansu i Xinjiang. Ta nomadska plemena su se smatrala toliko opasnima da je dinastija Qin otpočela izgradnju Velikog zida kako bi zaštitila Kinu od njihovih napada. Odnosi Xiongnua i ranih kineskih dinastija su bili složeni, od čestih vojnih sukoba i intriga, preko složenih sistema plaćanja danka, trgovine i bračnih saveza.

## Reference

## Literatura

*  Потапов, Л. П. 1966. Этнионим *Теле* и Алтайцы. ''Тюркологический сборник'', 1966: 233-240. Мoscow: Nauka. (Potapov L.P., The ethnonym "Tele" and the Altaians. ''Turcologica'' 1966: 233-240).
233. pr. n. e.

Godina **233. pne.** bila je godina predjulijanskog rimskog kalendara. U rimskoj državi bila je poznata kao **Godina konzulstva Verukosa i Matona** (ili, rjeđe, **godina 521. ''[[Ab urbe condita]]**''). Oznaka 233. pne. za ovu godinu se koristila od ranog srednjeg vijeka, kada je kalendarska era Anno Domini postala glavna metoda u zapadnoj Evropi sa označavanje godina.

__NOTOC__

## Događaji
*

## Rođenja
*

## Smrti
* Han Fei, kineski filozof koji je zajedno s Li Sijem razvio Xun Zijevu filozofiju u političku doktrinu kineskog legalizma) (r. cca. 280. pne.)
Han Fei

**Han Fei Zi** (također **Han Fei Tzu**) () (cca. 280&ndash;233. pne.) bio je kineski filozof koji je, zajedno s Li Sijem, razvio Xun Zijev mutualizam u doktrinu *Škole prava* ili legalizma. Za razliku od ostalih znamenitig filozofa svog vremena, Han Fei je bio pripadnik aristokratske elite, odnosno poticao iz vladajuće porodice u državi Han. Njegova djela, sastavljena pred kraj perioda Zaraćenih država se često tumače kao savjeti njegovom rođaku, kralju Hana.

## Reference

* Li, Guangcan, "Han Fei" . *[[Encyclopedia of China]]* (Law Edition), 1st ed.
* Gu, Fang, "Han Fei" . *[[Encyclopedia of China]]* (Philosophy Edition), 1st ed.
* Burton Watson (1964). *Han Fei Tzu: Basic Writings*. New York: Columbia University Press. .

## Vanjske veze
* The complete works of Han Fei Tzu, A classic of Chinese political science. Translator, Wenkui Liao.
* Full text of Han Feizi
Sedam Zaraćenih država

**Sedam Zaraćenih država** ili **Sedam kraljevstava** () je naziv za sedam međusobno sukobljenih država u Kini za vrijeme perioda Zaraćenih država u kineskoj historiji. Sedam Zaraćenih država je nastalo zahvaljujući slabljenju dinastije Zhou, nominalnih suverena cijele Kine. Sedam država, navedenih abecednim redom po pinyinu, su:

* Chu (楚)
* Han (韓/韩)
* Qi (齊/齐)
* Qin (秦)
* Wei (魏)
* Yan (燕)
* Zhao (趙/赵)

Osim njih je u ovom periodu postojala i snažna država Yue, ali je suvremenici, kao i kasniji historičari, nisu smatrali dovoljno "kineskom".

Međusobni sukob sedam država se riješio kada je nakon postepenog jačanja krajem 4. i tokom 3. vijeka pne. najmoćnijom od svih njih postala država Qin. Njen vladar Qin Shi Huang je između 230. i 221. pne. pokrenuo niz pohoda kojim je ostalih šest država uništeno, a njihova teritorija anektirana. Nakon toga se Qin Shi Huang proglasio suverenom cijele Kine, odnosno carem, osnovavši tako prvu carsku dinastiju, a od Qina se razvio suvremeni naziv za Kinu.

Prema Sedam država je nazvana i serija video-igara pod nazivom *[[Seven Kingdoms (igra)|Seven Kingdoms]]*.

## Povezano
* Period Zaraćenih država
232. pr. n. e.

Godina **232. pne.** bila je godina predjulijanskog rimskog kalendara. U rimskoj državi bila je poznata kao **Godina konzulstva Lepida i Meleola** (ili, rjeđe, **godina 522. ''[[Ab urbe condita]]**''). Oznaka 232. pne. za ovu godinu se koristila od ranog srednjeg vijeka, kada je kalendarska era Anno Domini postala glavna metoda u zapadnoj Evropi sa označavanje godina.

__NOTOC__

## Događaji
* Seleukidski vladar Seleuk II Kalinik pokreće veliki pohod u unutrašnjost današnjeg Irana kako bi ponovno pokorio odmetnutu satrapiju Partiju, ali njegovi napori ostaju bez rezultata - prema jednim izvorima je na nekoliko godina zarobljen od strane partskog vladara Arsaka I, a prema drugima sklapa s mir s Arsakom u zamjenu za Arsakovo priznanje vazalskog statusa. 
* Rimski političar Gaj Flaminije Nepot, usprkos protivljenja Senata i vlastitog oca, uspjeva izglasati zakon kojim se veliko zemljište sjeverno od Rima (zvano Ager Gallicus) dijeli na manje parcele namijenjene plebejcima čija su imanja bila zapuštena za vrijeme prvog punskog rata.
* Nakon smrti svog mentora Kleanta iz Asosa, Hrisip iz Solija postaje treći po redu vođa Stoičke škole.

## Rođenja
* Xiang Yu, kineski general koji je vodio pobunu protiv dinastije Qin, a kasnije i dugotrajni rat protiv Liu Banga u suparništvu Chua i Hana (u. 202. pne.)

## Smrti
* Ašoka, indijski car čije se Maurijsko Carstvo prostiralo preko Indijskog potkontinenta (vladao od, 273. pne., rođen cca. 304. pne.)
* Kleant iz Asosa, stoički filozof koji je vodio stoičku školu od 263. pne., nakon smrti Zenona iz Kitijuma (r. cca. 301. pne.)
Boško Dedeić Pop

**Boško Dedeić Pop** (Štitarica kraj Mojkovca, 18. 1. 1907. — Vojščica kraj Idrije, jesen 1944) bio je crnogorski i jugoslavenski partizan koji je 10. jula 1953. proglašen za narodnog heroja Jugoslavije.

## Vanjske veze
* Biografija
Elitizam

**Elitizam** je naziv koji se koristi za ideologije, pokrete i praksu temeljenu na uvjerenju da odlučivanje, upravljanje ili vlast u nekom društvu, organizaciji ili državi mora biti ograničeno isključivo na pripadnike njegove elite, odnosno pojedince koji se od njenih "običnih" pripadnika ističu po porijeklu, materijalnom bogatstvu, obrazovanju, fizičkim ili mentalnim sposobnostima. Takva stav se opravdava tvrdnjom da "običan narod" nema intelektualne ili moralne kvalitete, odnosno financijsku nezavisnost koje bi mu omogućile da donosi odluke od općeg dobra, odnosno da se na njegovo rasuđivanje može uticati potkupljivanjem kratkoročnim zadovoljavanjem potrebama ili podilaženjem predrasudama. Elitizam se često navodi kao suprotnost populizmu.

Za ljudska društva kroz pisanu historiju je karakteristično da su u pravilu bila elitistička, odnosno ustrojena kao autokracije i oligarhije gdje je ograničen broj pojedinaca, najčešće iz redova vladajuće klase, imao institucionalni monopol političkog djelovanja. Elitizam s uvođenjem demokracije dobiva negativne konotacije, ali i nove oblike kao što je tehnokracija.

## Povezano
* Benevolentna diktatura
* Prosvijećeni apsolutizam
Lucius Caecilius Metellus (umro 221. pr. n. e.)

**Lucije Cecilije Metel** (*Lucius Caecilius Metellus*, cca. 290. pne. – 221. pne.) bio je rimski vojskovođa i političar iz vremena prvog punskog rata. Rodio se kao sin Lucija Cecilija Metela Dentera. Bio je konzul 251. i 247. pne., Pontifex Maximus 243. pne. i diktator 224. pne.

Metel je za vrijeme svog prvog konzulskog mandata vodio rimsku vojsku na Siciliji. Tada je u bitci kod Panorma porazio kartaginskog vojskovođu Hazdrubala, pri čemu je zarobljeno čak 120 bojnih slonova. Metel je za svoje postignuće nagrađen trijumfom, a u znak sjećanja su svi budući konzuli iz roda Cecilijevaca koristili motiv slona na kovanicama izdanim za vrijeme svog mandata.

Sljedeći veliki pothvat je Metel napravio kao *pontifex maximus*, za vrijeme požara koji je progutao Vestin hram. Metel je skočio u goruću zgradu kako bi iz nje izvukao Paladijum i druge svete relikvije. On je u tome uspio, ali je zbog izloženosti vatri oslijepio. Usprkos toga je nekoliko godina kasnije imenovan diktatorom.

## Literatura
* Manuel Dejante Pinto de Magalhães Arnao Metello and João Carlos Metello de Nápoles, "Metellos de Portugal, Brasil e Roma", Torres Novas, 1998
Marko Fabije Buteon

**Marko Fabije Buteon** (*Marcus Fabius Buteo*, ? - 210. pne./209. pne.) bio je rimski političar iz vremena punskih ratova. Služio je kao konzul 245. pne., a nakon toga i kao cenzor. Godine 216. pne. ga je nakon bitke kod Kane preživjeli konzul Gaj Terencije Varon, zajedno s Markom Junijem Perom, imenovao diktatorom. To je bilo jedini put u historiji Republike da dva diktatora služe istovremeno. Buteonov zadatak je, pak, bio koristiti diktatorske ovlasti kako bi Senat napunio s novim članovima, nakon što je veliki broj sentaora bio stradao kod Kane. Nakon izvršene misije, Buteon je smjesta dao ostavku.

## Izvori
* Livije, ''Ab Urbe Condita'', XXIII.xxiii.
Aulo Postumije Albin (konzul 242. pr. n. e.)

:*Za ostale članove [[gens|roda]], v. [[Postumia (gens)]]. Za ostale Postumije s cognomenom "Albus" ili "Albinus", v. [[Albinus (cognomen)]].*

**Aulo Postumije Albin** (*Aulus Postumius Albinus*, 3. vijek pne.) bio je rimski političar patricijskog roda. Godine 242. pne. je izabran za Rimski konzul|rimskog konzula. Htio je voditi pohod na Siciliju, ali mu pontifex maximus nije dozvolio da napusti Rim, jer je uz konzulski položaj bio i *[[flamen martialis]]*. Umjesto njega je išao kolega Gaj Lutacije Katul čija je pobjeda nad Kartaginjanima u kod Egatskih otoka Rimu donijela konačnu pobjedu u dugotrajnom prvom punskom ratu.

Godine 234. pne. Albin je služio kao cenzor. Dio historičara vjeruje kako je bio sin Lucija Postumija Albina, koji je kao konzul služio 234. pne. i 229. pne.

## Izvori
Gaj Klaudije Cento

**Gaj Klaudije Cento** (*Gaius Claudius Centho* ili *Gaius Claudius Cento*, 3. vijek pne.) bio je rimski političar i pripadnik znamenite patricijske porodice Klaudijevaca. Bio je treći sin znamenitog konzul Apija Klaudija Slijepog. Godine 240. pne. je služio kao konzul.. Godine 225. pne. je služio kao cenzor, godine 217. pne. kao interrex te kao diktator godine 213. pne.
 

## Napomene
Tiberije Sempronije Grakho (konzul 238. pr. n. e.)

**Tiberije Sempronije Grakho** (*Tiberius Sempronius Tib.f. Gracchus*, 3. vijek pne.) bio je rimski političar iz plebejskog roda Sempronija. Godine 238. pne. je izabran za konzula, kao prvi iz svoje grane roda. Njegov mandat se ni po čemu naročitom nije isticao - vodio je neodlučan vojni pohod na Sardinija|Sardiniju, a pri povratku započeo graditi hram koji će dovršiti njegov istoimeni sin, budući konzul u mandatima 215. i 213. pne.. Daleko je poznatiji kao svojevrsni praotac političke dinastije među kojom se ističu unuk Tiberije Grakho Stariji, a koji je bio pradjed znamenite **Braće Grakho** (Tiberije i Gaj Grakho).
Kvint Fulvije Flak

**Kvint Fulvije Flak** (*Quintus Fulvius Flaccus*, ? - cca. 205. pne.) bio je rimski političar i vojskovođa iz doba drugog punskog rata. Karijeru je započeo kao sin konzula Marka Fulvija Flaka. Za konzula je prvi put izabran 237. pne. te je mandat proveo boreći se protiv Gala u sjevernoj Italiji. Godine 231. pne. je izabran za cenzora, a 224. pne. je po drugi put postao konzul. Tada je uspio pokoriti Boje. Godine 215. pne. je izabran za pretora, a godine 214. pne. je postao *[[magister equitum]]*.

Godine 212. pne. je ponovno postao konzul, te se pokušao suprotstaviti Hanibalu, od koga je poražen u prvoj bitci kod Kapue. Međutim, nakon toga je uspio poraziti kartaginskog vojskovođu Hanona Starijeg i zarobiti njegov logor kraj Beneventuma. Kao prokonzul je 211. pne. uspio zauzeti Kapuu te pri tome okrutno kaznio njegove stanovnike zbog suradnje s Hanibalom - najeminentnije građane je dao pogubiti, a ostatak prodati u roblje. Kada su se Kapuanci zbog tog postupka žalili Senatu, rećeno im je da je Flak djelovao u skladu sa svojim ovlastima.

Godine 209. pne. Flak je izabran za konzula po četvrti put, te je vodio uspješan pohod kojim su pod rimsku vlast vraćeni pobunjena Lukanija i Brutijum. Nakon toga se Flak u Senatu protivio pokretanju pohoda na Sjevernu Afriku koji je trebao voditi Scipion Afrikanac. Njegov uspješni završetak - s kojim je Rim ostvario konačnu pobjedu u drugom punskom ratu, Flak nije dočekao. 

Flakov unuk je bio Marko Fulvije Flak, konzul i pripadnik populističke frakcije koju su vodili Braća Grakho.
Ronald Golias

**Ronald Golias** (4.5. 1929 – 27.9. 2005) bio je brazilski komičar.

## Filmografija
* Golias Contra o Homem das Bolinhas (1969)
* Agnaldo, Perigo à Vista (1968)
* Marido Barra Limpa (1967)
* O Homem Que Roubou a Copa do Mundo (1963)
* Os Cosmonautas (1962)
* O Dono da Bola (1961)
* Os Três Cangaceiros (1961)
* Tudo Legal (Bronco) (1960)
* Vou Te Contá (1958)
* Um Marido Barra Limpa (1957)

## Vanjske veze
*
Holly Marie Combs

**Holly Marie Combs** (, 3. prosinca 1973.) je američka glumica najpoznatija po ulozi Piper Halliwell u TV-seriji *[[Charmed]]*, odnosno Kimberly Brock u TV-seriji *[[Picket Fences]]*.

## Biografija
Njena majka Lauralei imala je samo 15 godina kad je ostala trudna s njenim ocem koji je imao 17 godina. Njeni roditelji su se vjenčali, ali su se razveli nakon dvije godine. Kad je Holly M. imala 7 godina, ona i njena majka preselile su se u New York, njena majka pokušavala je ostvariti glumačku karijeru, te se ponovo udala kad je Holly M. imala 12. godina.

Holly M. je u New Yorku pohađala Beekman Hill školu i he Professional Children's School of Acting (Profesionalna škola glume za djecu). U to vrijeme Holly je stvorila reputaciju i počela je snimati reklame i slikati se za reklame. Ubrzo je zavoljela glumu kao i njena majka.

Godine 1993. Holly M. se udala za Briana Travisa Smitha, ali su se rastavili nakon 4 godine u 1997. godini. Kasnije se zaručila sa Stormom Lyndonom, ali su se razišli 2000. godine. Od 2001. godine Holly M. živi s Davidom W. Donohijem, koji je s njom radio na seriji Charmed (Čarobnice). Vjenčali su se 14. veljače 2004. godine, i dobili sina Finleyja Arthura Donohoa 26. travnja 2004. godine. U desetom mjesecu 2004. godine (26. listopada 2006.) rodila je i drugog sina, koji se zove Riley Edward Donoho.

Holly M. obožava životinje, ima tri konja, pet pasa, tri mačke, četiri zeca i dvije ptice. Holly M. osim što je glumica ona je i producentica, a to je počela raditi od 4. sezone Čarobnice.

## Filmografija
* Čarobnice - Piper Halliwell (1998.-2006.)
* See Jane Date - Natasha Nutley (2003.)
* Love's Deadly Triangle: The Texas Cadet Murder - Diane Zamora (1997.)
* Relativity - Anne Pryce (1997.)
* Billable Hours - Anne Pryce (1997.)
* Daughters - Alex Morrell (1997.)
* Picket Fences - Kimberly Brock (1992.-1996.)
* Sins of Silence - Sophie DiMatteo (1996.)
* A Reason to Believe - Sharon (1995.)
* A Perfect Stranger - Amanda Hale (1994.)
* Chain of Desire - Diana (1992.)
* Dr. Giggles - Jennifer Campbell (1992.)
* Simple Men - Kim (1992.)
* Born on the Fourth of July - Jenny (1989.)
* New York Stories (1989.)
* Sweet Hearts Dance - Debs Boon (1988.)
* Walls of Glass - Flanagan (1985.)
* Pretty Little Liars
Njen sin je glumio u seriji Charmed

## Vanjske veze

* 
*
Gaj Flaminije

**Gaj Flaminije Nepot** (*Gaius Flaminius Nepos*, ? - april 217. pne.) bio je rimski vojskovođa i političar iz doba punskih ratova, poznat po borbi za prava siromašnog plebsa i suprostavljanju aristokratskom Senatu. 

Flaminije, koji je bio *[[novus homo]]*, svoju je karijeru otpočeo nedugo nakon dugotrajnog prvog punskog rata u kome je Rim odnio pobjedu, ali koji je iscrpio mnoge njegove građane, pogotovo male seljake koji se zbog dugotrajne službe nisu brinuti o svojim imanjima te su zapali u dugove. Godine 232. pne. Flaminije je izabran za plebejskog tribuna te je, suprotno željama Senata, uspio ishoditi plebiscit kojim je taj problem riješen preko *Ager Gallicusa* ("Galsko polje"), odnosno javnog zemljišta u Picenumu, koje su Rimljani prije nekoliko decenija bili osvojili od Gala.

Godine 227. pne. Flaminije je izabran za prvog guvernera rimske provincije Sicilije. U međuvremenu su njegove agrarne reforme izazvale nezadovoljstvo ne samo kod rimskih senatora, nego i kod galskih plemena u Cisalpinskoj Galiji, koja se nikada nisu pomirila s gubitkom svojih teritorija. Ona su godine 225. pne. pokrenula veliki pohod protiv Rima, koji je zaustavljen u velikoj bitci kod Telamona. Godine 223. pne. Flaminije je prvi put izabran za konzula. Tada mu je povjeren zadatak pokoravanja plemena Cisalpinske Galije. Dok je bio na pohodu, Senat je, koristeći kao izgovor navodne pogreške pri izvođenju rituala inauguracije, zatražio od oba konzula da podnesu ostavke. Njegov kolega Publije Furije Fil je to učinio, ali je Flaminije pismo s nalogom jednostavno ostavio neotvorenim, uspješno dovršio pohod te se vratio u Rim gdje mu je priređen trijumf.

Godine 221. pne. Flaminije je izabran za cenzora gdje je započeo intenzivnu graditeljsku aktivnost. U samom Rimu je sagradio *[[Circus Flaminius]]*, dok je na ruti od Rima do Ariminuma sagradio put po imenu *[[Via Flaminia]]*, koja će postati jednom od ključnih saobraćajnica Italije. Također je konsolidirao rimsku vlast u Cisalpinskoj Galiji osnovavši kolonije Cremona i Placentia.

Nakon što su Rimljani na početku drugog punskog rata doživjeli niz poraza, Flaminije je godine 217. pne. izabran za konzula kako bi pokušao istjerati Hanibala iz Italije. Njegova vojska je, međutim, upala u Hanibalovu zasjedu te je uništena u bitci kod Trazimenskog jezera, pri čemu je Flaminije poginuo.

## Izvori
* K. Jacobs, *Gaius Flaminius* (1938) (nizozemski)
Lucije Postumije Albin (konzul 234. i 229. pr. n. e.)

:*Za ostale članove ovog [[gens|roda]], v. [[Postumia (gens)]]. Za ostale Postumije s cognomenom "Albus" ili "Albinus", v. [[Albinus (cognomen)]].*

**Lucije Postumije Albin** (*Lucius Postumius Albinus* ili *Lucius Postumius A.f. Albinus*, ? - 215. pne.) bio je rimski političar i vojskovođa iz doba drugog punskog rata. Pretpostavlja se da je bio sin Aula Postumija Albina. a da mu je istoimeni Lucije Postumije Albin bio sin ili nećak.

Tri puta je izabran za Rimski konzul|konzula - 234. pne., 228. pne. i 215. pne. Prikikom drugog mandata je vodio pohod protiv ilirske kraljice Teute. Iako je on završio pobjedom, Albin pri povratku nije slavio trijumf.

Godine 216. pne. je kao pretor za vrijeme drugog punskog rata vodio dvije legije protiv keltskog naroda Boji. Za vrijeme pohoda je u odstustvu izabran za konzula, međutim nije uspio vratiti se u Rim i preuzeti dužnost. Za vrijeme prolaza kroz Litanu Silvu u Cisalpijskoj Galiji su Boji njegovu vojsku uhvatili u zasjedu. Albin je pokušao pobjeći preko jednog mosta, ali su ga tamo dočekala pojačanja Boja i uništila ga zajedno s vojskom. Albinu je odrezana glava, a potom su njegovu lubanju Boji optočili zlatom te je koristili u ritualne svrhe.

## Napomene

## Izvori
* Livy, ''History of Rome'', Rev. Canon Roberts (translator), Ernest Rhys (Ed.); (1905) London: J. M. Dent & Sons, Ltd.
* Polybius, ''Histories'', Evelyn S. Shuckburgh (translator); London, New York. Macmillan (1889); Reprint Bloomington (1962).
Manije Pomponije Maton

**Manije Pomponije Maton** (*Manius Pomponius M.f. M.n. Matho*, ? - 211. pne.) bio je rimski vojskovođa i političar iz doba drugog punskog rata. Godine 233. pne. je izabran za konzula zajedno s Fabijem Maksimom, kasnije poznatim kao *Cunctator*. Vodio je pohod na Sardiniji koju nije uspio potpuno pokoriti za svog mandata, iako je za svoje pobjede nagrađen trijumfom. Operacije na Siciliji je nastavio njegov brat Marko, izabran za konzula sljedeće godine.

Maton je nakon toga bio na niz dužnosti, uključujući *magister equituma* godine 217. pne., a nakon katastrofalne bitka kod Kane|bitke kod Kane je upravo njemu i praetoru urbanusu zapalo da sazovu Senat kako bi odlučili o tome kako će se Rim postaviti u novim okolnostima. Maton je nakon toga imenovan pro-pretorom Cisalipinska Galija|Cisalpinske Galije, ali je ta dužnost bila simbolična, s obzirom da nije mogao dobiti nove vojnike. Umro je 211. pne. kao jedan od svećenika.

Njegova kći Pomponija je bila udana za Publija Kornelija Scipiona, konzula čiji je sin bio znameniti Scipion Afrikanac.
Spurije Karvilije Maksim

**Spurije Karvilije Maksim** (*Spurius Carvillius Maximus*) je bio *[[novus homo]]* izabran za Rimskog konzula godine 293. pne. koji je radi u uspjeha u trećem samnitskom ratu nagrađen trijumfom. Osnovao je hram Fors Fortuna i posvetio kolosalni kip Jupitera Kapitolskog izrađen od zarobljenog samnitskog oklopa. (Plinije *N.H.* 34.43; Livije 10.43; *Fasti Capit*.). Prema Veleju Peturkulu (2.128), bio je cenzor, najvjerojatnije 289. pne. Godine 272. pne. po drugi put je izabran za konzula te je vodio pohod protiv pobunjenih Samnita (Front. *Aq*. 10.6).

Njegov sin bio je Spurije Karvilije Maksim Ruga, izabran za konzula 234. pne. i 228. pne.

## Fusnote
Spurije Karvilije Maksim Ruga

**Spurije Karvilije Maksim Ruga** (*Spurius Carvillius Maximus Ruga*), koji je vjerojatno bio sin gore navedenog Spurija, izabran je za konzula 234. pne. te je dobio trijumf zbog vojnih uspjeha na Korzici i Sardiniji. Godine 228. pne. je ponovno izabran za konzula, a godine 211. pne. za augura. Tradicija koju citira Valerije Maksim tvrdi kako je bio prvi Rimljanin koji se razveo od svoje supruge, a što ponavljaju i Dionizije iz Halikarnasa i Aulo Gelije. Prema Dioniziju, narod ga je zbog toga zamrzio. Moderni historičari u to sumnjaju, s obzirom da su odredbe o razvodu već postojale u Zakonu Dvanaest tablica koji datira iz 450. pne.

Po njemu je dobio ime Spurije Karvilije Ruga, rob, kasnije oslobođenik koji je izmislio slovo "G".

## Fusnote
24 sata (Zagreb)

***24 sata*** su dnevne novine koje od 2005. godine izlaze u Zagrebu, i danas predstavljaju najtiražnije od svih dnevnih novina Hrvatskoj. Prvi broj je izašao 2. marta 2005. pod uredničkom palicom Matije Babića, nekoliko mjeseci kasnije smijenjenog nakon tekstova u kojima se kritički govorilo o tadašnjem hrvatskom premijeru Ivi Sanaderu.

24 sata izdaje tvrtka 24 sata d.o.o. u 100%-tnom vlasništvu austrijske medijske kuće Styria Medien AG.

Među današnjim suradnicima lista je poznati karikaturist Nik Titanik.

## Vanjske veze
* Web portal 24sata
24 sata

**24 sata** ili **24 časa** može označavati:

* trajanje jednog dana;
** 24/7, oznaka za djelatnost ili usluge koje su na raspolaganju bez ikakvog prekida;
* 24 sata (Zagreb), novine koje izlaze u Zagrebu
* 24 sata (Beograd), besplatne novine koje izlaze u Beogradu
* *[[24 časa (ruski film)|24 časa]]*, ruski igrani film iz 2000. godine

## Povezano

* 24 (razvrstavanje)
Xiang Yu

**Xiang Yu** (; 232. pne. – 202. pne.) je bio jedan od najznamenitijih vojskovođa u kineskoj historiji. Pravo ime mu je bilo Ji (籍), a Yu kurtoazno ime, a u kineskoj historiji je najpoznatiji po samoproglašenoj tituli **Xīchǔ Bàwáng** (“西楚霸王,” doslovno. Hegemon-kralj Zapadnog Chua). Iako mlad, istakao se kao jedan od vođa pobune kojom je svrgnuta tiranska i omrznuta dinastija Qin, a potom i u borbama između pobunjenika koji su na ruševinama njenog carstva nastojali obnoviti nekadašnje Zaraćene države. Xiang Yu se nametnuo kao najdarovitiji od svih generala i velmoža tog perioda, ali zbog nagle naravi i nedostatka diplomatskih vještina nije bio u stanju iskoristiti svoje vojne uspjehe. To je omogućilo njegovom glavnom suparniku, Liu Bangu, da ga porazi u ratu između obnovljene države Chu i Han nakon čega je Xiang Yu izvršio samoubistvo. Xiang Yu je nakon toga postao jedan od najvećih tragičnih junaka u kineskoj kulturi.

## Reference

* *[[Zapisi Velikog Historičara]]*, vol. 7.
* *[[Knjiga Hana]]*, vol. 31.
* *[[Zizhi Tongjian]]*, vols. 8, 9, 10, 11.
Marko Emilije Lepid (konzul 232. pr. n. e.)

**Marko Emilije Lepid** (*Marcus Aemilius Lepidus*, ? - 216. pne.) bio je rimski političar izabran za konzula godine 232. pne., te ponovno kao konzul*suffect* 221. pne.. Također je služio i kao augur. 

Nakon što je umro 216. pne.. u njegovu počast su održane prve gladijatorske igre (*munera*). Iza sebe je ostavio tri sina - Lucija, Kvinta i Marka.

## Napomene
Nik Titanik

**Nik Titanik** (3. V. 1974), pseudonim hrvatskog karikaturista, ilustratora i dizajnera **Nikole Plečka**. Najpoznatiji je kao karikaturist hrvatskog dnevnog lista 24 sata.

## Biografija
Završio je Ekonomski fakultet u Zagrebu. Prvu karikaturu objavio je 1993. u studentskom listu "Puls". Bila je to portretna karikatura Davora Gopca. Slijedi suradnja s tjednicima Danas, "Panorama", NET i ostalima. Početkom 2000. postaje punopravnim članom Hrvatskog društva karikaturista (HDK) i počinje redovno slati karikature na festivale. Počinje objavljivati u Nacionalu i Vjesniku te na stranicama jednog od najposjećenijih hrvatskih web-siteova *Internet Monitor* pod pseudonimom **Nik Titanik**. Krajem te godine postaje suradnik Hrvatskog slova, gdje objavljuje portretne karikature političara.

U februaru 2001. pokreće službenu web-stranicu HDK-a, koju i danas sam uređuje. Od 2001. do 2003. vršio je funkciju tajnika Hrvatskog društva karikaturista. U istom razdoblju karikature su mu redovito objavljivane u "Nedjeljnom Vjesniku". Trenutno vrši funkciju predsjednika hrvatskog ogranka FECO-a (Evropske federacije karikaturističkih organizacija).

U martu 2005. počeo je crtati karikature za dnevni list "24 sata", za koji svakodnevno crta po dvije karikature. Također ilustrira i brojne projekte unutar lista (nagradne igre, posebne priloge i sl.). Sredinom 2005. godine preuzima dužnost glavnog urednika internog glasila HDK-a *Karika*. Krajem maja 2006. Nikola Plečko otvara vlastiti studio za dizajn i ilustraciju. Ilustrirao je udžbenik za hrvatski jezik za 5. razred osnovne škole.

U februaru 2008. godine primljen je u članstvo ULUPUH-a.

## Nagrade za karikaturu
* 1. nagrada - međunarodni festival, Blato (Hrvatska), 2000. 
* priznanje - međunarodni natječaj, Goethe Institut (Njemačka), 2001. 
* 2. nagrada - međunarodni festival, Varaždin (Hrvatska), 2001. 
* 2. nagrada - međunarodni festival, Zagreb (Hrvatska), 2003.

## Vanjske veze
* ''Nik Titanik Studio'' 
* Službena stranica
* Hrvatsko društvo karikaturista

## Izvori
* Hrvatsko društvo karikaturista: Nikola Plečko
* Razgovor s Nikolom Plečkom u web-magazinu "Križ života"
Agron od Ilirije

**Agron**, sin kralja Pleuratusa II je bio drugi kralj Ilirije iz plemena Ardijejaca. Vladao je od 250. do 230. godine pne. Pod Agronom, Iliri su bili na vrhuncu svoje vojne moći, i na moru i na kopnu.

U vremenu kraljeva Pleuratusa i Agrona, Ardijejci su razvili svoju pomorsku silu, a težište države se u nekoliko decenija, iz unutrašnjosti trajno prebacilo na jadransko primorje. Agron je iskoristio propadanje Epira poslije smrti Pira i njegovih nasljednika. Kasnije je osvojio dio Epira, Krf, Drač i Hvar jedan po jedan i u njima uspostavio posade. U njegovo ime, na Hvaru je vladao Demetrije Hvaranin, koji će kasnije, u sukobu Rimljana i Ilira, izdati kraljicu Teutu, Agronovu drugu ženu i postati rimski vazal. Od svih ostalih, bila je to najmoćnija ilirska država.  
 
## Savez sa Makedonijom
Iliri su plovili sa svojim brzim i pokretljivim galijama - liburnama, trgovali i pljačkali duž čitave zapadne obale Grčke, što je i ranije bilo uobičajeno. Novina je bila upotreba kopnene vojske, koja je nastupala poslije i koristila pobjede što ih je izvojevala mornarica. Glavna baza za pljačkanje bila je na obali Elida i Mesenija. Svojim djelovanjem skrenuli su na sebe pažnju kralja Demetrija II Makedonskog, pa je došlo do savezništva Ardijejskog kraljevstva sa Agronom na čelu i Makedonije.  Bio je to prvi slučaj da su ovi narodi našli zajedničke interese i približili se jedni drugima.

## Bitka kod Mediona

Godine 231. pne. Demetrijus II, makedonski kralj, zatražio je vojnu pomoć od Agrona protiv najezde Etolskih Grka i okupacije grada Mediona.  Agron je uslišio molbe makedonskog kralja te su Iliri uputili 100 brodova i 5.000 ratnika u pomoć. Pod okriljem noći su se iskrcali i brzo savladali i natjerali Etolske Grke u bijeg. Pobjednička vojska Ilira se vratila kući sa velikim ratnim plijenom a Agron je bio toliko sretan zbog pobjede da je zbog prekomjernog slavljeničkog uživanja u vinu umro 231. godine pne. (prema historičaru Polibiju Agron je umro od napada pleuritisa /upale porebrice/).

Njegov sin, Pineus, naslijedio ga je i bio kralj slijedećih trinaest godina, ali samo *de jure*. Kraljica Teuta vladala je kao regent umjesto tada maloljetnog Pinesa. Triteuta je bila prva žena kralja Agrona i Pinesova biološka majka. Kasnije se Agron razveo od Triteute i oženio Teutu.
## Literatura
## Reference
Nacionalni komitet oslobođenja Jugoslavije

**Nacionalni komitet oslobođenja Jugoslavije** (**NKOJ**; , ) je za vreme Narodnooslobodilačkog rata bio najviši izvršni i naredbodavni organ narodne vlasti u Jugoslaviji, sa svim obeležjima narodne revolucionarne vlade.

Ustanovljen je posebnom odlukom AVNOJ-a (Antifašističko veće narodnog oslobođenja Jugoslavije) na osnovu Deklaracije Drugog zasedanja. NKOJ se sastojao od predsednika, tri potpretsednika i potrebnog broja poverenika, a za svoj rad odgovarao je AVNOJ-u, odnosno Predsedništvu AVNOJ-a, koje je i imenovalo njegove članove.

Na prvoj sednici Predsedništva AVNOJ-a (30. novembra 1943.) imenovan je NKOJ – prva revolucionarna vlada s maršalom Jugoslavije Josipom Brozom Titom na čelu. Sedište NKOJ je bilo u Drvaru (do kraja maja 1944.), na Visu (od maja do oktobra 1944), a zatim u Beogradu sve do 7. marta 1945, kada je na osnovu sporazuma Tito–Šubašić, ukinut i formirana Privremena vlada Demokratske Federativne Jugoslavije pod predsedništvom Josipa Broza Tita.

Aktivnost NKOJ-a održavala se u složenim uslovima NOR-a, kako na različitim sektorima unutrašnjeg života (snabdevanje vojske na ratištima i stanovništva, obnova razorene privrede u oslobođenim krajevima, saobraćaja i dr.) tako i u širokoj spoljnopolitičkoj delatnosti u vezi sa međunarodnim priznanjem nove Jugoslavije.

### Članovi NKOJ-a
Članovi **Nacionalnog komiteta oslobođenja Jugoslavije** od 29. novembra 1943. do 7. marta 1945. godine:

ResorIme i prezime 
Predsednik NKOJ-a Maršal Josip Broz Tito
Potpredsednik NKOJ-a  Edvard Kardelj 
Potpredsednik NKOJ-a  Vladislav Ribnikar 
Potpredsednik NKOJ-a  Božidar Magovac, do 30. avgusta 1944, a potom Franjo Gaži
Poverenik za informacije Vladislav Ribnikar
Poverenik za spoljne poslove Josip Smodlaka
Poverenik bez porfelja i pom. pov. za s. poslove dr Vladimir Bakarić
Poverenik za narodnu odbranu Maršal Josip Broz Tito
Poverenik za unutrapnje poslove Vlada Zečević
Poverenik za prosvetu Edvard Kocbek
Poverenik za narodnu privredu Ivan Milutinović
Poverenik za finansije dr Dušan Sernec
Poverenik za saobraćaj Sreten Žujović
Poverenik za narodno zdravlje dr Milivoj Jambrišak, do 10. decembra 1943, a potom dr Zlatan Sremec
Poverenik za ekonomsku obnovu Todor Vujasinović
Poverenik za socijalnu politiku dr Anton Kržišnik
Poverenik za sudstvo Frane Frol
Poverenik za ishranu Mile Peruničić
Poverenik za građevine dr Rade Pribićević
Poverenik za šume i rude Sulejman Filipović
Poverenik za poljoprivredu Mane Čučkov
Poverenik za trgovinu i industriju Andrija Hebrang
Poverenik za trgovinu i snabdevanje ing Nikola Petrović

Pošto zbog ratnih prilika svi članovi NKOJ-a nisu bili na okupu, Predsedništvo AVNOJ-a je imenovalo:
* Ivana Milutinovića za zamenika poverenika za finansije
* Sretena Žujovića za zamenika poverenika za građevine
* Todora Vujasinovića za zamenika poverenika za ishranu
* Edvarda Kocbeka za zamenika poverenika za socijalnu politiku

## Literautra
* **[[Vojna enciklopedija]]** (knjiga prva), Beograd 1971.
* Opća enciklopedija, JLZ, Zagreb 1979.
Rivalstvo Chua i Hana

**Suparništvo Chua i Hana** (, 206&ndash;202. pne.) je naziv koji se koristi za period *interregnuma* nakon sloma dinastije Qin u Kini. Njega su karakterizirali sukobi između pobunjeničkih vođa i velmoža koji su prije toga bili svrgnuli Qine. S vremenom su se oni okupili u dva glavna tabora - jedan je vodio Liu Bang (劉邦), kralj Hana, dok je drugi vodio Xiang Yu (項羽), hegemon Zapadnog Chua. Rat je završio potpunom pobjedom Liu Banga koji se proglasio carem i obnovio kinesko državno jedinstvo, osnovavši pri tome dinastiju Han.

## Napomene i reference
231. pr. n. e.

__NOTOC__

Godina **231. pne.** bila je godina predjulijanskog rimskog kalendara. U rimskoj državi bila je poznata kao **Godina konzulstva Matona i Masona** (ili, rjeđe, **godina 523. ''[[Ab urbe condita]]**''). Oznaka 231. pne. za ovu godinu se koristila od ranog srednjeg vijeka, kada je kalendarska era Anno Domini postala glavna metoda u zapadnoj Evropi sa označavanje godina.

## Događaji
* Makedonski kralj Demetrije II, osjetivši se ugrožen od Etolskog saveza, u pomoć zove ilirska plemena s jadranske obale sjeverno od Epira. Ilirska vojska pod kraljem Agronom tuče Etolce i vraća se kući pobjednički.
* Rimljani u Masiliju (suvremeni Marseille) šalju izaslanike kako bi pregovarali s tamo smještenim kartaginskim generalom Hamilkarom Barkom.

## Rođenja
*

## Smrti
*
230. pr. n. e.

__NOTOC__

Godina **230. pne.** bila je godina predjulijanskog rimskog kalendara. U rimskoj državi bila je poznata kao **Godina konzulstva Barbule i Pere** (ili, rjeđe, **godina 524. ''[[Ab urbe condita]]***). Oznaka 230. pne. za ovu godinu se koristila od ranog srednjeg vijeka, kada je [[kalendarska era]] [[Anno Domini]] postala glavna metoda u zapadnoj Evropi sa označavanje godina.



== Događaji ==

* [[Han (država)|Han]] postaje prva od [[Sedam Zaraćenih država|velikih kineskih država]] koja pada pod vlast [[Qin (država)|države Qin]] i njenog vladara [[Qin Shi Huang]]a.
* Nakon smrti [[Ilirija|ilirskog]] kralja [[Agron (kralj)|Agron]] vlast nad istočnom obalom Jadrana nominalno preuzima [[Pinej]], mladi sin Agrona i njegove prve žene [[Triteuta|Triteute]], ali stvarnu vlast preuzima Agronova druga supruga, kraljica [[Teuta]]. Pod njenom vlašću Iliri počinju tjerati Grke iz njihovih kolonija na istočnoj obali Jadrana, kao i napadati trgovačke brodove na Jadranu i u [[Jonsko more|Jonskom moru]].
* Maloazijski grad [[Pergam]] napadaju [[Kelti|keltski]] [[Galatija|Galaćani]], ali im poraz nanosi pergamski vladar [[Atal]], koji sebi u znak pobjede daje titulu kralja i nadimak *Soter'' (spasitelj).
* Nakon što su se grčke kolonije obratile za pomoć Rimu, na Teutin dvor je poslana delegacija sa zahtjevom da piratski napadi prestanu. Teutini vojnici, međutim, ubijaju rimskog izaslanika, što Rim shvaća kao objavu rata. Rimska vojska prvi put prelazi preko Jonskog mora te okupiraju Korkiru. 
* Egipatski kralj Ptolemej III gradi veliki hram posvećen bogu Horu.
* Gradom Bhattiprolu u Gunturu u današnjoj indijskoj državi Andhra Pradesh vlada kralj Kubera.

## Rođenja
*

## Smrti
* Ad Herbal, kartaginski admiral koji se u prvom punskom ratu borio s Rimljanima za prevlast nad Mediteranom.
* Aristarh sa Samosa, grčki astronom i matematičar (r. cca. 310. pne.)
Bruno Bušić

**Bruno Bušić** (Vinjani Donji kraj Imotskog, 6.10. 1939 - Pariz, 16.10. 1978.) bio je hrvatski pisac, novinar i historičar koji je od 1970-ih uživao status jednog od vođa nacionalističke emigracije. Ubijen je 16. listopada 1978. godine iz zasjede u Parizu. Ubio ga je pripadnik UDBE, jugoslavenske tajne policije, što ga je učinilo mučenikom i jednim od najvećih ikona hrvatske nacionalističke desnice.
Lü Buwei

**Lü Buwei** (, 291?–235. pne.) bio je drevni kineski trgovac iz perioda Zaraćenih država poznat po tome što se vještim intrigama uspio probiti na sam vrh vlasti u državi Qin. Prvo je postao kancelar kralja Zhuangxianga od Qina, a poslije kraljeve smrti regent i kancelar Zhuanxiangovog (a po nekim izvorima vlastitog) sina Zhenga, koji je kasnije postao Qin Shi Huang, prvi car Kine. Lü Buwei je izvršio samoubistvo nakon što se otkriveno njegovo sudjelovanje u zavjeri kraljice majke i njenog ljubavnika - lažnog eunuha. je također poznat po tome što je 239. pne. dao izraditi enciklopedijski sažetak filozofija Sto škola mišljenja, poznat pod nazivom *[[Lüshi Chunqiu]]* ("Ljetopisi gospodina Lüa"). 

## Izvori
Privrednik Junior

**Privrednik Junior** je omladinska organizacija koji okuplja talente, iskustva i sposobnosti mladih Srba kako bi se pomogle ekonomske, društvene, kulturne i svake druge pozitivne promene u pravcu slobodnog i demokratskog sistema i moralog društva u Republici Hrvatskoj. Sednište Privrednika Junior je u Zagrebu.

Privrednik Junior je omladinski klub koji deluje pod patronatom Srpskog privrednog društva „Privrednik“.

Platforma koja će povezivati mlade ljude kroz jedinstvenu organizaciju, omogućiti upoznavanje mladih iz drugih omladinskih, studentskih i sličnih organizacija te podstaći lični razvoj i stvaranje kapaciteta za mlade ljude i omladinske lidere, predstavlja interes i suštinsko opredjeljenje Privrednika Junior.

Privrednik Junior deluje po načelu: „Rad! Štednja! Čestitost!“

## Vanjske veze
* Službena Internet stranica 
* Privrednik Junior (Facebook)
Urgentni centar (razvrstavanje)

**Urgentni centar** može biti:

* urgentni centar, zdravstvena institucija specijalizirana za primarnu zdravstvenu njegu
* Urgentni centar (TV serija)
Atal

**Atal** ili **ATAL** može označavati
* As Tall as Lions, američka muzička grupa
** As Tall As Lions (album), njen istoimeni album
* Yogesh Atal (sociolog)

## Antičke ličnosti
* Nekoliko članova atalidske dinastije u Pergamu
** Atal I, vladao 241. pne.&ndash;197. pne.
** Atal II Filadelf, vladao 160.pne.&ndash;138. pne.
** Atal III, vladao 138. pne.&ndash;133. pne.
* Atal (general), dvorjanin i general Filipa II Makedonskog
* Atal (sin Andromenov), general u vojsci Aleksandra Velikog i Perdike
* Atal sa Rodosa, (2. vijek pne.), astronom, Hiparhov suvremenik
* Atal (stoik), stoički filozof (cca. 25. n.e.) i Senekin učitelj
* Prisk Atal, rimski senator koga su Vizigoti dva puta proglasili carem
Atal (sin Andromenov)

**Atal** (na grčkom **Aτταλoς**; 4. vijek pne.), sin Andromena Stimfejca, bio je Makedonija (antička)|makedonski oficir u vojsci Aleksandra Velikog. Za vrijeme pohoda na Aziju je godine 330. pne. zajedno s braćom Amintom i Simije optužen za sudjelovanje u zavjeri Filote, ali je naknadno oslobođen. Godine 328. pne. je zajedno s Poliperhonom čuvao Baktriju, a kasnije sudjelovao u Aleksandrovom pohodu na Indiju. Godine 323. pne. je nakon Aleksandrove smrti postao blizak suradnik regenta Perdike, zahvaljujući ženidbi za njegovu sestru Atalantu. Godine 321. pne. sudjelovao je u Perdikinom pohodu na Egipat protiv Ptolomeja komandirajući flotom. Perdika je nakon neuspjelog napada ubijen u vojničkoj pobuni, isto kao i Atalanta. Atal je, pak, izbjegao tu sudbinu te s flotom otplovio u Tir i skupio Perdikine pristalice. Međutim, umjesto da pokuša preuzeti vlast, otišao je u Kariju gdje je porazio rodosku flotu, ali ga je potom porazio i zarobio Antigon I Monoftalmos.

## Izvori
* Smith, William (editor); *[[Dictionary of Greek and Roman Biography and Mythology]]*, "Attalus (2)", Boston, (1867)
Triteuta

**Triteuta** (3. vijek pne.) bila je ilirska kraljica, prva supruga kralja Agrona i majka mladog kralja Pineja. Agron ju je oko godine 230. pne. razveo kako bi se oženio za Teutu, a nedugo nakon toga umro, poslije čega je Teuta prigrabila vlast.
Pinej

**Pinej** (*Pineus*, *Pines*, oko 230. - 217. godine pne.) je bio sin Ilirskog kralja Agrona i njegove prve žene Triteute. Nakon Agronove smrti 230(1). godine pne. Pineus je naslijedio prijesto ali je kraljevstvom kao regent vladala kraljica Teuta, Agronova druga žena. 

Dakle, Pineus je bio tek maleni dječak kada je izgubio oca a maćeha Teuta preuzela *de facto* kontrolu u kraljevstvu. No, lokalni vlastelini u kraljevstvu su od Teute tražili veću autonomiju i ona im je i dala bojeći se da ne izgubi svoj položaj. Njen postupak je shvaćen kao znak slabosti pa su, izvan Teutinog uticaja, neposlušnici napadali i pljačkali brodove koji su prolazili Jadranskim i Jonskim morem bez obzira na zastavu pod kojom su plovili. Ovo je naravno nanijelo veliku štetu odnosima Ilirije sa drugim zemljama. 

Posebno je Grčka bila ugrožena jer se njena ekonomija uvelike oslanjala na trgovinu morem. I rimski brodovi su bili pogođeni no Teutina politika izolacionizma nije ostavljala mjesta za dogovor, čak je naredila da se pregovarači pogube. To je bio povod za Prvi rimsko-ilirski rat 229. godine pne. Teuta je u ratu bila poražena i prisiljena abdicirati u korist Pineusa. 

Pineus nije imao mnogo sreće na prijestolu. Vojskovođa sa Hvara, Demetrijus, oženio je Pineusovu majku Triteutu i sebe proglasio kraljem Ilirije. Dalje, Demetrius je ignorisao sporazum sa Rimom i udružio se sa Makedoncima, neprijateljima Rima. Tako je počeo Drugi rimsko-ilirski rat 219. godine p.n.e; Rim je poslao vojsku na Iliriju, Demetrijus pobjegao u Makedoniju a Pineus konačno postao kralj. Ipak, nesretni Pineus nikada u stvarnosti nije vladao jer je iznenada umro već 217. godine pne.
Urgentni centar

**Urgentni centar**, **hitni prijem** ili **hitna služba** su nazivi za koji se koriste za bolnicu, zdravstvenu ustanovu ili njen dio specijaliziran za primarno liječenje pacijenata sa širokim spektrom bolesti i ozljeda, od kojih su većina u pravilu opasne po životu.

## Povezano

* Urgentna medicina

## Vanjske veze
* Use of emergency departments for less- or non-urgent care  (Canada) (Canadian Institute for Health Information)
* Overuse of Emergency Departments Among Insured Californians  (US) (California HealthCare Foundation, October 2006)
* ED visits (US) (National Center for Health Statistics)
* Academic Emergency Medicine , ISSN: 1069-6563, Elsvier
Bhattiprolu

**Bhattiprolu** je malo selo u južnoj Indiji koje pripada distriktu Guntur u državi Andhra Pradesh.

Najpoznatije je po drevnoj budističkoj stupi koju je oko 230. pne. dao podignuti lokalni vladar po imenu Kuberaka.

## Naselja
Naselja koja pripadaju Bhattipolua su Addepalli,Vellatur,Voleru, Chintamotu, Pedapulivarru, Gorigapudi, Guttavaripalem, Pesarlanka, Pedalanka, Pallekona, Allamudi Gudavalli i Kanagala.

## Transport
Bhattiprolu je udaljen oko 28&nbsp;km od Tenalija i 15 minuta vožnje od Repallea. U njemu se nalazi i stanica na željezničkoj pruzi Repalle-Tenali. Povezan je cestama s Repalleom, Tenalijem, Bapatlom i Ponnurom i kroz njega prolazi Nacionalni put 214A.

## Povezano
* Amaravati

## Reference

## Vanjske veze
* Bhattiprolu 
* Bhattiprolu, India Page
* History_Of_Guntur_District 
* What is a stupa?
Guntur

**Guntur**  (Telugu: గుంటూరు, Urdu: **گنٹور**) je grad i općinska korporacija u indijskoj državi Andhra Pradesh, smješten oko 64&nbsp;km sjeverozapadno od Bengalskog zaljeva. Nalazi se otprilike 1600&nbsp;km južno od glavnog grada New Delhija. U gradu po procjenama živi oko 818.330 stanovnika (514.707 po popisu iz 2001. godine) s urbanom aglomercaijom s oko 1,028.667 stanovnika. Guntur je jedan od većih **[[Status indijskih gradova|gradova druge klase]]** u Indiji.

Guntur je akademsko i upravno središte istoimenog distrikta, gdje se nalaze znamenitosti spomenici kao Amaravati, Bhattiprolu i Sitanagaram. Grad je također poslovno, industrijsko i poljoprivredno središte. Priznat je i kao važna prometna raskrsnica i središte tekstilne idnustrrije. Guntur je širom svijeta poznat i po izvozu čilija, pamuka i duhana.

## Vanjske veze

* Guntur Municipal Corporation
* Guntur City and District Management
* Guntur Police 
* Guntur City Region - Wikimapia
* Guntur Map by Google
* Guntur Map by NASA 
* Weather at Guntur
* Current Temperature at Guntur City
* Local Time at Guntur
* Guthikonda Caves 
* Sankar Eye Foundation, Focus A.P
* Uppalapadu, SPECIES 2001 
* Vedic University/JET
* Viswamandiram
230-e pr. n. e.

## Događaji i trendovi
* Maurijsko Carstvo u Indiji dostiže svoj vrhunac, uz istovremeni procvat budizma.

## Rođenja
*

## Smrti
*
229. pr. n. e.

Godina **229. pne.** bila je godina predjulijanskog rimskog kalendara. U rimskoj državi bila je poznata kao **Godina konzulstva Albina i Centumala** (ili, rjeđe, **godina 525. ''[[Ab urbe condita]]**''). Oznaka 229. pne. za ovu godinu se koristila od ranog srednjeg vijeka, kada je kalendarska era Anno Domini postala glavna metoda u zapadnoj Evropi sa označavanje godina.

__NOTOC__

## Događaji

* Rimski Senat na istoćnu obalu Jadrana protiv Ilira šalje vojsku pod komandom konzula Lucija Postumija Albina i Gneja Fulvija Centumala čime započinje prvi ilirski rat. Rimske snage tjeraju Ilire iz grčkih kolonija kao što su Epidamno, Apolonija, Korkira i Faros i nad njima uspostavlja protektorat. Ilirsko pleme Ardideji prisiljeno prihvatiti rimsku vlast.
* Makedonski kralj Demetrije II umire, a na prijestolje stupa njegov nećak Antigon III kao regent malodobnom budućem kralju Filipu V.
* Kineska država Qin nastavlja svoju ekspanziju na istok, porazivši i anektiravši državu Zhao.
* Antigon III, zabrinut zbog rimske ekspanzije na istok Jadrana, sklapa savez sa Ilirima; to, pak, dovodi do sklapanja savezničkih veza Rimljana sa suparnicima Makedonije u Grčkoj - Etolskim i Ahejskim savezom, zainteresiranih za eliminaciju iliurskih pirata.
* Arat iz Sikiona uvodi Argos u Ahejski savez, a potom oslobađa Atenu od Makedonaca, što ga dovodi u sukob sa Spartom.

## Rođenmja
* Lucije Emilije Paul Makedonac, rimski vojskovođa i političar (u. 160. pne.)
* Qin Er Shi, kineski car iz dinastije Qin (u. 207. pne.)

## Smrti
* Demetrije II, makedonski kralj od 239. pne. (r. cca. 276. pne.)
220-e pr. n. e.

## Događaji i trendovi
* 225. pne. - Bitka kod Telamona u kojoj rimska vojska tuče Gale i uspostavlja vlast nad sjevernim dijelom Italije.
* 221. pne. - Qin Shi Huang, kralj države Qin, anektira posljednju preostalu suparničku državu te tako dovršava proces ujedinjenja Kine, postavši njen car i osnivač dinastije Qin.

## Rođenja
*

## Smrti
*
Inicijal (razvrstavanje)

Riječ **inicijal** (lat. *initialis*: početni) može imati više značenja:
* **inicijal** – početno slovo u riječi (*[[Izvori#ELZ|ELZ]]*, *[[Izvori#EON|EON]]*); početno slovo, inicijalno slovo (*[[Izvori#Simeon|Simeon]]*);
* inicijali – početna slova imena i prezimena;
* inicijal - u tisku ili slogu likovno istaknuto (bojom ili oblikom) slovo koje ukazuje na početak novog odlomka teksta (*[[Izvori#AnGold|An-Gold]]*);
* **inicijal** – u djelima sovjetskih orijentalista, naziv za glas kojim počinje slog, za razliku od naziva medijal i final, koji označavaju srednji i završni glas (*[[Izvori#Simeon|Simeon]]*).